Účastník ZPC	
Meno, priezvisko, titul:	Ľubica Bizíková, PhDr.	
Úsek:	Úsek pre vedu a výskum	
	
Zahraničná pracovná cesta	
Miesto konania – štát, mesto:	Belgicko, Brusel	
Organizátor:	EK, Generálne riaditeľstvo pre vzdelávanie a kultúru	
Termín:	20. apríla 2012	
Účel:	účasť na 3. rokovaní expertnej skupiny zameranej na mediálnu gramotnosť v škole - MEDIA LITERACY EXPERT GROUP	
Rokovací jazyk:	AJ	
	
Program	
Program rokovania bol časovo rozvrhnutý od 10.00  do 16.30 hod. Hlavné body programu:
1.	Privítanie a úvodné slovo - zástupca EK, Aviva SILVER,  Head of Unit MEDIA Programme and Media Literacy
2.	Diskusia k výsledkom dotazníka k úrovni mediálnej gramotnosti v členských krajinách – EK
3.	Prezentácia projektu Mediálna a informačná gramotnosť : Kurikulum pre učiteľov (Media and Information Literacy : Curriculum for Teachers) – Folkets Bio, Švédsko v spolupráci s UNESCO (Holmber, Kowalski)
4.	Prezentácia štúdie Vzdelávanie k mediálnej gramotnosti v Európe (projekt EMEDOS:The European Media Literacy Education Study) – Paolo Celot , EAVI
5.	Prezentácia programu Kreatívna Európa (The Creative Europe programe) - Ilias Sotirchos, DG EAC
6.	Prezentácia víťazov súťaže the Evens prize zameranej na mediálnu gramotnosť - Thomas Kupser and Ida Pöttinger, JFF Mníchov
7.	Prezentácia štúdie Filmová gramotnosť v Európe (Study on film literacy in Europe) - Mark Reid, Andrew Burn, Britský filmový inštitút
8.	Prezentácia o úrovni mediálnej výchovy na Cypre - člen expertnej komisie za Cyprus
9.	Prezentácia o úrovni mediálnej výchovy v Grécku – člen expertnej komisie za Grécko
10.	Prezentácia záverov konferencie k mediálnej gramotnosti ( 1.marec, Brusel) – reprezentant Európskej únie vysielateľov (EBU: European Broadcasting Union)
11.	Závery  stretnutia -  Aviva SILVER,  Head of Unit MEDIA Programme and Media Literacy	
Stručný priebeh	
Cieľom v poradí  3. stretnutia expertnej skupiny pre mediálnu gramotnosť bolo prezentovať príklady dobrej praxe z jednotlivých členských krajín, projekty a programy v oblasti mediálnej výchovy  a  získavania mediálnej gramotnosti a tiež prezentovať výsledky dotazníka, zameraného na zisťovanie stavu mediálnej výchovy v jednotlivých členských krajinách.  
K bodu 2 – uvedený dotazník ako introdukcia pripravovanej detailnejšej štúdie zisťoval, či a ako je mediálna výchova, resp. problematika mediálnej gramotnosti  súčasťou vzdelávacej politiky jednotlivých krajín. Dáta poskytlo 22 členských krajín, pričom údaje sa týkali formálneho aj neformálneho vzdelávania. Výsledky dokumentujú, že takmer všetky krajiny majú mediálnu výchovu zakomponovanú do školského vzdelávania, pričom v prevažnej miere ako prierezovú tematiku. Mimo školského vzdelávania absentuje systematickejší prístup k prispievaniu k mediálnej gramotnosti obyvateľov zúčastnených európskych krajín. Výsledky dotazníka budú zverejnené na webovej stránke ŠPÚ. 
K bodu 3 – cenným výstupom prezentovaného projektu je pripravené  Kurikulum pre učiteľov pod názvom Mediálna a informačná gramotnosť  (v anglickom jazyku). Kurikulum obsahuje skúsenosti  a príklady z viacerých krajín, má systematický charakter, pričom okrem iného uvádza i návod ako rozvíjať kompetencie žiakov. Autori ponúkli expertnej skupine možnosť využívať kurikulum vo svojich krajinách, o čom budeme uvažovať veľmi aktuálne aj my - po detailnejšom preštudovaní dokumentu a overení jeho kompatibility plánujeme ponúknuť jeho preloženú verziu na využívanie školám. 
K bodu 4 - cieľom prezentovaného projektu je poskytnúť odporúčania na európskej i národnej úrovni na podporu vzdelávacej politiky rozvoja v oblasti  mediálnej výchovy v rámci celoživotného vzdelávania, projekt  bude realizovaný formou štúdie a na základe jej výsledkov budú formulované odporúčania (ukončenie je plánované na rok 2013).  V projekte má zastúpenie aj Slovensko.  
K bodu 5 – program Kreatívna Európa je naplánovaný na realizáciu  od roku 2014 (výzvy od roku 2013), zameranie bude na rozvoj mediálnej kreativity, filmovej tvorby, holistického prístupu k informačnej gramotnosti  a predovšetkým vzájomnej spolupráce európskych krajín v tejto oblasti (networking).
K bodu 6 a 7- prezentácie príkladov dobrej praxe, resp. zaujímavých projektov, napr. Generácie v dialógu, Varenie so starou mamou. Realizátori ukázali príťažlivé spôsoby stierania medzigeneračných rozdielov  vzájomným obohacovaním.  
K bodu 8 – z prezentácie o úrovni mediálnej výchovy na Cypre vyplynulo fakt, že krajina sa nachádza v úvodnej etape jej zavádzania a uplatňovania vo formálnom a neformálnom vzdelávaní, jej rozvoj zastrešuje špecializovaná inštitúcia Národné mediálne centrum.   
K bodu 8 – v Grécku pristúpili k efektívnemu získavaniu mediálnej gramotnosti a uplatňovaniu mediálnej výchovy vo vzdelávaní systematickým spôsobom, t.j. najskôr zmapovali situáciu, zanalyzovali dáta, úroveň, potreby a následne cielene pripravia podmienky na realizáciu v praxi (školách)
K bodu 10 – predstaviteľka Európskej únie vysielateľov informovala o konferencii, na ktorej sa zúčastnilo viac ako 80 rozhodujúcich činiteľov EÚ, tvorcov relácií, zástupcov MVO a členov únie (EBU) a ktorí diskutovali o možnostiach podpory občianstva cez rozvoj mediálnej gramotnosti prostredníctvom verejných (verejnoprávnych) médií, čo je kľúčový cieľom programu Digitálna agenda pre Európu.	
Odporúčania a závery	
Zasadanie expertnej skupiny a prezentácie jej členov a prizvaných odborníkov prispelo k nachádzaniu efektívnych možností ako integrovať dimenziu mediálnej a filmovej gramotnosti  do ďalšieho programu EU MEDIA, ktorý je naplánovaný na realizáciu od roku 2014.	
Očakávaný prínos	
Prehľad o situácii v oblasti mediálnej výchovy a mediálnej gramotnosti v EU, získanie možností pre spoluprácu a spoločný postup v európskom priestore a tiež zdrojov pre realizáciu mediálnej výchovy v našom vzdelávaní (Mediálna a informačná gramotnosť: Kurikulum pre učiteľov).	
Prehľad prinesenej dokumentácie a miesto jej uloženia	
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Ľubica Biziková	
Dátum:  9. 5. 2012	
Správu schválil: doc. PaedDr. Viliam Kratochvíl, PhD.